ตรงอวัยวะเพศมีรอนแดงแต่ไม่มากไม่ทราบว่าเกิดจากแบคทีเรียไหมครับปกติก่อนมีเพศสัมพันธ์กันจะล้างก่อนแต่ครั้งล่าสุดนั้นไม่ได้ล้างอวัยวะเพศก่อนไม่ทราบว่าเกิดจากอะไรครับ(ปกติมีเพศสัมพันธ์แบบไม่ป้องกันตลอด)
สวัสดีคะ การมีรอยแดงที่อวัยวะเพศ หลังการมีเพศสัมพันธ์แบบไม่ได้สวมถุงยางอนามัย อาจจะมีสาเหตุดังนี้ค่ะการบาดเจ็บจากการมีเพศสัมพันธ์ ทำให้เกิดเป็นรอยแผลถลอกได้ค่ะ ซึ่งมักจะเกิดจากที่มีกิจกรรมที่รุนแรงเกินไป หรือ การที่ไม่มีสารหล่อลื่นเพียงพอ อาจจทำให้มีการบาดเจ็บทั้สองฝ่ายได้ค่ะการติดเชื้อทางเพศสัมพันธ์ อาจจะยังเป็นได้ค่ะ แต่ส่วนใหญ่มักจะเป็นแผลริมอ่อน หรือ แผลที่มีขอบสกปรก หรือ อาจจะมีเรื่องปัสสาวะแสบขัดร่วมด้วยค่ะ อาจจะเป็นทั้งเรื่องการติดเชื้อ ซิฟิลิส เริม หนองในแท้ หรือ การติดเชื้ออื่นๆ ซึ่งมักจะต้องมีอาการอย่างอื่นร่วมด้วยค่ะถ้ายังไม่ได้ขลิบอาจจะมีเรื่องการติดเชื้อจากการหมักหมมได้ค่ะ เพราะการทำความสะอาดไม่ดีพอค่ะ อาจจะมีรอยแดง และมีคราบเหลืองได้ค่ะ แนะนำให้นำหนังหุ้มปลายขึ้นให้สุดแล้วล้างทำความสะอาดแล้วรูดกลับให้สุดค่ะการมีเพศสัมพันธ์ถ้าไม่ได้สวมถุงยางอนามัย และมีคู่นอนหลายคนเสี่ยงต่อการติดเชื้อทางเพศสัมพันธ์ค่ะ อย่างไรก็ตามอาจจะต้องได้รับการตรวจเพิ่มเติมค่ะ ว่าไม่มีปัญหาเรื่องการติดเชื้ออย่างอื่นร่วมด้วยค่ะ